**Тема: «Көзге муллык»**

Максат: «Көз» темасына сүзлек запасы туплау, ел фасыллыры турында белемнәрне ныгыту; көз билгелэрен үзлектэн табарга кызыксыну уяту (янгырлар ешрак ява, Кояш сирэк күренә, көннәр салкыная, көннэр кыскара, төннэр озыная, кешелэр җылы киенэ, бакчаларда уныш җыю эшлэре башлана. һ.б). көзге табигатьне күзәтугә кызыксыну уяту, матурлыкны күрә белергэ өйрәнү.

Бурычлар:

Белем бирү бурычы: Көз билгелэрен аерып әйтергә өйрәнү; бакчада көзге эшлэр турында сөйли белү, яшелчәләр турындагы белемнәрне ныгыту; сорауларга дөрес, тулы жавап алуга ирешү.

Сөйләм устерү бурычы::

Бәйләнешле сөйләм үстерү, туган телдә сөйләшүне камилләштерү, сүзлек запасын баету. Исем, сыйфат, фигыль сүз төркемнәрен сөйләмдә иркен куллану.

Тәрбияви белем бирү:

Туган телгә мәхәббәт уяту, телне яратырга өйрәнү; шөгыль барышында эмоциональ унай атмосфера тудыру. Яшьтәшләрнең җавабын бүлдермичә, кызыксынып тыңларга, җавапны тулыландырырга теләк уяту.

Сүзлек::

Мул, бай, табын, сусыл.

Алдан эшлэнгэнэш:

Көзге уңыш темасына шигырьләр, хикәяләр, әкиятләр уку, табышмаклар әйтешү, сюжетлы рәсемнәр карау, «Кәҗә кергән бакчага» әкиятен сәхнәләштерү.

Җиһазлар:Көзге яфраклар, хайван һэм яшелчэ маскалары (кәжә, кишер, кабак, шалкан, кыяр, бәрәңге, кәбестә, суган.); хат белән конверт, серле янчык, серле таяк, кәрзин.

Шөгыль барышы:

1. Кереш өлеш:

Сәләмләү.

Бер түгэрәк булып бастык, бер-беребезгә караштык.

Кулларны-кулга тотыштык, елмаештык-көлештек.

Син минем дустым, мин синең дустың.

Хәерле көн сиңа да, хәерле көн миңа да,

Хәерле көн барыбызга да! ( Бик дөрес, балалар. Бер – беребезгә елмаешып торсак, болытлы көнебез дә кояшлы булыр.

2. Төп өлеш.

Миңа бүген балалар бакчасына килгәндә саескан дус каршыма бер хат ташлап ките. Ул хатта ниләр язылганын укып карыйк эле.

Тәрбияче хатны укый. Хатта болай язылган: Мин бакча каравылчысы. Тизрэк миңа ярдэмгә килегез. Бакчага кәҗә керде. Узе генә түгел бәтиләре белән. Барлык яшелчәләрне ашап бетерәләр нде. Аларны куып чыгарырга көчем җитми, тизрәк ярдәм итегез!

Бакча каравылчысына ярдәм итәбезме балалар? Уйлап карыйк әле ничек ярдәм итә алырбыз икән?

Әйдәгез, киттек. Ләкин безнең бакчабыз ераграк шул, тукталышлар аша үтәргә кирәк.

1 тукталыш. Сукмагыбызга яфраклар сибелгән, нинди төстәге яфраклар икән алар балалар? Үзләре шундый матурлар, серлеләр. Аларны алып карагыз әле. Арткы ягында биремнәре дә бар. Шул биремнәрне үтәмичә икенче тукталышка җитә алмыйбыз.

(Балалар яфракларны җыя бара биремнәрне тәрбияче укый бара.

1.Хәзер елның кайсы вакыты? (көз вакыты.)

2. Көз билгеләрен әйтергә.

3. Балалар ,көзге табын мул, бай табын диләр, ни өчен икән(көз көне күп яшелчәләр өлгерә).

Әйе, бик дөрес, көз көне бик күп яшелчәләр өлгерә.

4.Бакчаларда нинди яшелчәләр өлгерә? ( шалкан, кишер, чөгендер. Һ.б)

5. Яшелчә турында шигырь сөйләргә.

Бала: (Мәрзия Фәйзуллина (Кәбестә.)

Кәбестә, үсә-үсә.

Җиде кат күлмәк кия.

«Әгәр шулай киенмәсәм,

Миңа, ди, салкын тия.

Афәрин, балалар, без беренче тукталышны үттек.

2 “Табышмаклар” тукталышы. Ләкин тукталышка җиткәнче тагын яфраклар сибелгән, болары нинди төслеләр икән, балалар? (җавап)

Киттек. Яфракларны балалар җыя бара, ә тәрбияче биремнәрне укый.

1. Ел фасылына караган табышмак әйтергә.

(Бала:Кырлар буш кала, янгырлар ява,

Җирләр дымлана. Бу кайсы вакыт була? (көз вакыты).

2. Утыра бер ак чүлмәк өстенә кигән йөз күлмәк. (кәбестә,

3. Түгәрәк кенә кызыл йорт эче тулы корт. (помидор).

4.Түгәрәк − ай түгел, сары − май түгел,
Койрыгы бар − тычкан түгел. (шалкан)

5. Җир астында үстем кып – кызыл булып үстем.

Ашка тәм һәм төс бирәм. (чөгендер).

Булдырдыгыз балалар.

3 се “Яшелчәләр” тукталышы. Безне биредә ниләр көтә икән? Моны белү өчен нинди яфраклар өстеннән барырбыз икән? (җавап) Әлеге тукталышта серле янчык уены уйнап алабыз. Янчыктан тоемлап яшелчәләрне таныйбыз, кыскача бәя бирәбез.

 Помидор-ул кызыл, түгәрәк, тәмле, сусыл, ул кечкенә дә зур да була ала. Түтәлдә үсә.

Шул рәвештә 2-3 яшелчәгә бәя бирелә.

Киләсе тукталышыбыз “Әкият”. . Бу тукталышта безгэ таныш булган әкиятне”Кәжә кергән бакчага” әкиятен сәхнәләштерергә кирәк булачак.

Менә сезгә маскалар,тиз генә геройларны бүлешеп алыгыз.

**Катнашалар:** Алып баручы, балалар – Кәжә, кәжә бәтиләре, суган, кәбестә, кишер, кабак,бәрәңге, шалкан, кыяр, кыз.

.**А.Б.   Ә**кият сөйлим сезгә, тезеп сүзләрен сүзгә.

Ә сез отып алыгыз, күңелегезгә салыгыз.

Әкият төше алтындыр,аңлаганга акылдыр.

Борын заманда, бер авылда, яшәгән ди бер әни.

Аның булган, ди, бер кызы нәни.

Үзе матур булса да булган начар гадәте –

Эш кушсалар баш тарткан

Иртәсен дә кичен дә, гел уйнарга яраткан.

***Кулына буш кәрзин тоткан бер кыз бала керә. Түбәндәге сүзләр белән җырлый:***

**Кыз:**                                                Эшлә, эшлә, дип әйтәсез,

Минем эшлисем килми.

     Әй, минем эшлисем килми.

      Эшлэсәм кулларым сызлый,

                                                         Биллләрем дә бөгелми.

                                                         Әни тагы эш кушты:

                                                         Бакча ни хэл дә икэн,

                                                         Белеп кайт але, диде,

                                                       Яшелчэлэрне җыеп кайт әле, диде.

Нәрсәгә дип, азапланып утырталар икэн бу яшелчәлэрне? Ни файдасы бар икән шуларнын?

***Кыз каршына кэбестэ килеп баса.***

**Кәбестә:**                                           Мин булам – Кәбестә,

Узем яшькелт төстә,

Күлмәгем күп катлы,

Үзем бик тә татлы.

Ашларга да төшәм мин,

Бәлештәдә пешәм мин.

Чөнки мине балалар

Көндә көтеп алалар.

***Кыз Кәбестәне күтәрмәкче була.***

**Кыз:**                                     Бигрәк зур, бигрәк авыр икәнсен!

Мин сине алмыйм кәрзинемә салмыйм.

***(Кәбестә үпкәләп урынына утыра. Каршысына Суган килә).***

**Суган**:

 Минем исемем  - Суган,

Мин Һиндстанда туган.

Мине биктә мактыйлар ,

Шифалы дип атыйлар.

Салаткада турыйлар,

Тураганда елыйлар…

**Кыз**:

Шулаймыни? Елатасын,

Күзләрне кызартасын…

Ярый әле белеп калдым!

Мин сине алмыйм, кәрзинемә салмыйм.

***Суган упкәләп китә. Кишер килә.***

**Кишер:**

Минем исемем – Кишер,

  Теләсәң болай пешер.

 Теләсәң ашка тура,

Мине яраткан бала

  Озын гомерле була…

**Кыз:**  Озак яшәп азапланып беткәнче, рәхәтләнеп яшим әле. Кирәкми, мин сине алмыйм, кәрзинемә салмыйм.

***Кишер урынына утыра. Бәрәңге, кабак, шалкан, кыяр килә.***

**Кабак:**Минем исемем – Кабак

Иренмичә ясасагыз,

Булам мин тәмле салат.

Әгәр турап куйсагыз,

Булам мин бер зур табак.

**Шалкан:** Минем исемем – Шалкан

Мине бабайда тарткан,

Итем симез, маем юк,

Тирем калын, йоным юк.

**Кыяр:**                                                 Исемем минем – Кыяр

Салатка да булып куям,

Шул көе дэ ашыйлар,

  Бик тәмле, дип мактыйлар.

**Бәрәнге:**

Яшелчәнен ин туклысы мин,

Аларнын аксакалы.

Эшем куп, ашым тәмле,

Иренмичә эшлә яме.

**.**

**Кыз:** Кирәкми минем эшлисем килми. Мин сезне алмыйм кәрзинемә салмыйм.

***Яшелчэлэр кызга үпкэлэп уз урыннарына утыралар.***

**Кәжә:**                                               Мә-мә-ә! Дөрес, дөрес әйтэсен,

Бигрәк зирәк икәнсен,

Әйдэ, бергә дус булыйк,

Эш турында уйламыйк.

Рәхәтләнеп ял итик,

Бергәләп күнел ачыйк.

 Бар рәхәтләнеп уйна.

Эш турында кайгырма.

  Мин бакчаны карармын,

Аңа сакчы булырмын.

**Кыз:** Урра! Урманга барам! Шунда ял итәм!

**Урманга таба китә.**

**Кәҗә:**                                  Мин – Кәжә мәкәржә, кердем сезнең бакчага.

Яратам кишерендә, яратам Суганында,

 Кәбестәсен,  барчасын – яратам мин барында.

                                            Мә-ә, мә-ә! Барыгызда үземә…

  Бакчага хуҗа булам, сезне ашап бетерәм.

***Кәҗә яшелчәләрне тотып һәрберсен үз өенә ябып куя.***

**Кыз**:

 Хай-хай! Барысыда эштә, кышка әзерләнәләр…

Болай йөреп эш чыкмас, конфет ашап теш чыкмас.

             Бакчага барыйм әле, яшелчәләрне, жыеп, кәрзингә салыйм але.

***Кыз бакчага китә.***

***Буш тутәлләрне күреп аптырашта кала.***

**Кыз:** Кайда кишер? Кайда суган? Кая киткән кәбестә?

**Кәҗә:** (Горур кыяфәттә) Беркая да китмәгән, бакчага кәҗә кергән.Мә-әә-әәә.

**Яшелчәләр(тавышлары ишетелә)** Коткарыгыз, коткарыгыз безне.

**Кыз:**Кәҗә кергән бакчага төште хәсрәт башыма.

**А.Б.** балалар нишләргә? Кызга ничек ярдәм итәргә?

**Кыз:**Еламагыз, туктагыз,

Бернидән курыкмагыз.

Кәҗә бакчага кергән,

Чыбык татыйсы килгән!

**Кәҗә:** (***горур кыяфәттә ).***

Таяк белән чыбыкка

Кәҗә малы бирешми!

Дөнья күргән кәҗәгә

Аннан курку килешми.

**Кыз:** Балалар булышыгыз кәҗәне җибәрмибез.

***«Җибәрмибез» уены***

***Балалар түәрәккэ басалар. Кәҗә уртада. Ул түгәрәк эченнэн чыкмакчы була. Балалар кулларын өскә күтәрәләр (яисә аска төшерәләр), кәҗәне чыгармыйлар.***

**Кәҗә;** Кызганыгыз мине зинһар,

Бүтэн бакчага кермим,

Яшелчәләргә тимим.

**А.Б.**                                           Җибәрикме кәҗәне?

Балалар: Җибәрик! Җибәрик!

**Кыз:** Кәҗә тиз бул яшелчәләрне монда китер.

**Кэжэ:** Китерәм, Китерәм.

**Кыз:**

Кердем алма бакчасына,

Алма җиргә коелган.

Жырламыйча түзә алмыйм,

Җыен дуслар җыелган.

**А.Б.** Әйе, балалар!

Ялкаулык башка төшә ул,

Ялкау булмасын кеше.

 Димәк, балалар, сезнең дә бакчагызга кәҗә кермәсен өчен, начар хәлләргә төшмәс өчен, һэр эшне тырышып, вакытында эшләргә кирәк.

***Яманны яман көтә,***

***Эшләмәсәң рәхәт китә***

***Әкият тә шунда бетә.***

3.Йомгаклау.

Афәрин балалар, булдырдыгыз! Бар биремнәрне дә үтәп бакчага да килеп життек. Бакча каравылчысына кәҗәне куып чыгарырга булыштыкмы балалар? (әйе)

Биремнәрне үтәү сезгә авыр булдымы?

Кайсы биремне үтәве авыр булды?

Шөгыль сезгә ошадымы?

Бу әкият безне нәрсәгә өйрәтте?

Сез бүген күрсәткән әкият турында кемгә сөйләр идегез?